Diari Oficial de la Generalitat Valenciana


Sumari del DOGV 7546, del 12-06-2015 (2015/5308)

RESOLUCIÓ de 22 de maig de 2015, del conseller d'Economia, Indústria, Turisme i Ocupació, per la qual convoca, per a l'exercici 2015, les ajudes destinades al foment de cooperatives i societats laborals, publica les línies de crèdit i l'import global màxim destinat a finançar-les i establix els terminis d'admissió de sol·licituds.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7546

Data del DOGV
:   12-06-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/5308


Data del document
:   22-05-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ de 22 de maig de 2015, del conseller d'Economia, Indústria, Turisme i Ocupació, per la qual convoca, per a l'exercici 2015, les ajudes destinades al foment de cooperatives i societats laborals, publica les línies de crèdit i l'import global màxim destinat a finançar-les i establix els terminis d'admissió de sol·licituds. [2015/5308]  
Per mitjà de l'Orde 35/2012, de 22 de juny, de la Conselleria d'Educació, Formació i Ocupació, (DOCV 6812, de 6 de juliol) es van aprovar les bases reguladores de la convocatòria d'incentius econòmics destinats al foment de l'ocupació per a socis en cooperatives i societats laborals, així com per a assistències tècniques i inversions en estes empreses.  
  
La disposició addicional primera de l'orde establix que, durant els exercicis en què les bases que aprova romanguen vigents, es publicaran les dotacions anuals, consignades en els Pressupostos de la Generalitat, amb què hagen de finançar-se les ajudes.  
Així mateix, la base 1.4 de les reguladores dels incentius establix que, en compliment del que preveuen l'article 23.2 de la Llei 38/2003, de 17 de novembre, General de Subvencions, i els articles 160 i 165 de la Llei 1/2015, de 6 de febrer, de la Generalitat, de la Hisenda Pública, del sector públic instrumental i de subvencions (abans l'article 47.11 del text refós de la Llei de la Hisenda Pública Valenciana), i d'acord amb el que establix la Llei de Pressupostos de la Generalitat per a cada exercici, mitjançant una resolució que dicta la persona titular de la conselleria, publicada en el Diari Oficial de la Comunitat Valenciana, es convocaran les ajudes regulades per les bases i es donarà publicitat de les línies de crèdit i de l'import global màxim destinat en l'exercici a la concessió de les ajudes previstes, sense perjuí que s'incremente en funció de les disponibilitats pressupostàries. La convocatòria podrà preveure, així mateix, la concessió de subvencions sense necessitat d'una convocatòria nova, en els casos en què ho autoritza l'article 58 del Reglament de la Llei 38/2003, de 17 de novembre, General de Subvencions, aprovat per Reial Decret 887/2006, de 21 de juliol.  
  
  
Per tant, fent ús d'esta facultat, en compliment del que preceptuen els articles 9 i 17 de la Llei 38/2003, General de Subvencions, i fent ús també de les facultats que conferixen al conseller competent l'article 28 de la Llei 5/1983, del Consell, i l'article 47 de la Llei de la Hisenda Pública de la Generalitat Valenciana, resolc:  
  
Primer. Convocatòria d'ajudes per a l'exercici 2015 i dotació econòmica  
  
Per a l'exercici 2015, i de conformitat amb el que establix la Llei 8/2014, de 26 de desembre (DOCV 30.12.2014), de Pressupostos de la Generalitat Valenciana, es convoquen subvencions per a la concessió d'ajudes al foment de cooperatives i societats laborals a la Comunitat Valenciana, en les modalitats d'ajudes per raó de la incorporació de desempleats com a socis treballadors o de treball i per a la prestació d'assistència tècnica, regulades en les bases 15 i 17 de les aprovades per mitjà de l'Orde 35/2012, de 22 de juny, de la Conselleria d'Educació, Formació i Ocupació, que es finançaran, fins a un import global màxim de 125.000 euros, amb càrrec al capítol IV del codi línia T5266000, procedents de fons propis de la Generalitat, amb el desglossament següent:  
  
1. Les ajudes per a la incorporació de desempleats com a socis treballadors o de treball regulades en la base 15 es finançaran amb càrrec a capítol IV, codi línia T5266000, amb un import global màxim de 75.000 euros, corresponents a fons propis no condicionats de la Generalitat.  
  
En el cas que, per raó d'una generació, ampliació o incorporació de crèdit, es dispose de crèdits addicionals per a atendre les subvencions per a incorporació de desempleats com a socis treballadors o de treball objecte de la convocatòria present, l'òrgan concedent pot, després de publicar els crèdits addicionals disponibles i sense necessitat de fer una nova convocatòria, aplicar els crèdits addicionals a la concessió de les subvencions a què es referix la convocatòria. Per a això, es fixa com a quantia addicional màxima, per a l'exercici 2015, la quantitat d'1.625.000 euros, amb càrrec al capítol IV, línia T5266000.  
  
Per a això, l'òrgan col·legiat a què es referix la base 6 de les reguladores d'estes ajudes formularà una proposta addicional per al cas que valore positivament sol·licituds presentades a l'empara d'esta convocatòria que no puguen ser ateses per falta de disponibilitat pressupostària, amb les quals s'ha de constituir una llista de reserva ben ordenada perquè puguen ser resoltes favorablement com a conseqüència de disponibilitats pressupostàries addicionals que permeten atendre les sol·licituds d'eixa llista sense necessitat d'obrir un nou període de presentació de sol·licituds, de conformitat amb el que disposa l'article 58.2 del Reglament de la Llei General de Subvencions.  
  
2. Les ajudes per a assistències tècniques regulades en la base 17 es finançaran amb càrrec al capítol IV, codi línia T5266000, amb un import global màxim de 50.000 euros, procedents de fons propis no condicionats de la Generalitat.  
En el cas que, per raó d'una generació, ampliació o incorporació de crèdit es dispose de crèdits addicionals per a atendre les subvencions d'assistència tècnica, l'òrgan concedent podrà, després de publicar els crèdits addicionals disponibles i sense necessitat de fer una nova convocatòria, aplicar els crèdits addicionals a la concessió de les subvencions d'assistència tècnica a què es referix la convocatòria. Per a això, es fixa com a quantia addicional màxima, per a l'exercici 2015, la quantitat de 300.000 euros, amb càrrec al capítol IV, línia T5266000.  
  
Per a això, l'òrgan col·legiat a què es referix la base 6 de les reguladores d'estes ajudes formularà una proposta addicional per al cas que valore positivament sol·licituds presentades a l'empara d'esta convocatòria que no puguen ser ateses per falta de disponibilitat pressupostària, amb les quals s'ha de constituir una llista de reserva ben ordenada perquè puguen ser resoltes favorablement com a conseqüència de disponibilitats pressupostàries addicionals que permeten atendre les d'eixa llista sense necessitat d'obrir un nou període de presentació de sol·licituds, de conformitat amb el que disposa l'article 58.2 del Reglament de la Llei General de Subvencions.  
  
  
Segon. Terminis de les sol·licituds  
Les ajudes que es convoquen per mitjà d'esta resolució per a l'exercici 2015 es poden sol·licitar en els terminis que es detallen a continuació:  
1. Las ajudes per integració laboral de socis en empreses d'economia social, des de l'endemà de la publicació d'esta resolució fins al dia 2 de setembre de 2015. En tots els casos s'han de sol·licitar dins dels tres mesos següents a la data de la integració del soci. No obstant això, quan la incorporació com a socis treballadors o de treball en cooperatives o societats laborals s'haja produït en el tercer quadrimestre de l'any 2014, les sol·licituds només es poden presentar en el termini d'un mes des de la publicació d'esta convocatòria.  
  
2. Las ajudes per a assistències tècniques es poden sol·licitar dins dels dos mesos següents a la publicació d'esta resolució en el Diari Oficial de la Comunitat Valenciana.  
  
Tercer. Exempció de notificació a la Unió Europea  
De conformitat amb el que disposa l'article 7.3 del Decret 147/2007, de 7 de setembre, del Consell, es fa constar que el règim d'ajudes de la convocatòria present no requerix la notificació a la Comissió Europea, per tal com es tracta d'ajudes acollides al Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europa a les ajudes de minimis (DOUE L352, 24.12.2013).  
  
En conseqüència, les ajudes a què es referix la convocatòria no poden aplicar-se a les empreses que operen en els sectors determinats en el punt 1 de l'article 1 del reglament esmentat:  
a) Les ajudes concedides a empreses que operen en els sectors de la pesca i l'aqüicultura, regulats en el Reglament (CE) núm. 104/2000, del Consell.  
b) Les ajudes concedides a les empreses dedicades a la producció primària de productes agrícoles.  
c) Les ajudes concedides a les empreses que operen en el sector de la transformació i comercialització dels productes agrícoles, en els casos següents:  
i) Quan l'import de l'ajuda redetermine en funció del preu o de la quantitat de productes d'este tipus adquirits a productors primaris o comercialitzats per les empreses interessades.  
ii) Quan l'ajuda estiga supeditada al fet que una part o la totalitat de l'import es repercutisca als productors primaris.  
d) Les ajudes a activitats relacionades amb l'exportació a tercers països o a Estats membres, és a dir, les ajudes directament vinculades a les quantitats exportades, a l'establiment i l'explotació d'una xarxa de distribució o a altres gastos corrents vinculats a l'activitat exportadora.  
  
e) Les ajudes condicionades a la utilització de productes nacionals en compte d'importats.  
D'altra banda, l'article 5 del Reglament 1407/2013, de la Comissió, establix les regles d'acumulació de les ajudes:  
«1. Les ajudes de minimis concedides d'acord amb este reglament es poden acumular amb les ajudes de minimis concedides d'acord amb el Reglament (UE) núm. 360/2012, de la Comissió, fins al límit màxim que establix este últim reglament. Es poden acumular amb ajudes de minimis concedides d'acord amb altres reglaments de minimis fins al límit màxim pertinent que s'establix en l'article 3, apartat 2, d'este reglament.  
1. Las ajudes de minimis no s'acumularan amb cap ajuda estatal en relació amb els mateixos gastos subvencionables ni amb cap ajuda estatal per a la mateixa mesura de finançament de risc, si l'acumulació excedix la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la Comissió. Les ajudes de minimis que no es concedisquen per a costos subvencionables específics, ni puguen atribuir-se a costos subvencionables específics es poden acumular amb altres ajudes estatals concedides per un reglament d'exempció per categories o una decisió adoptats per la Comissió.»  
  
2. Per tal d'assegurar el compliment de les regles d'acumulació indicades, les beneficiàries últimes de les subvencions han de presentar una declaració responsable sobre altres ajudes rebudes per als mateixos costos subvencionables o amb ajuda estatal per a la mateixa mesura de finançament de risc, a fi de comprovar que no se superen els límits de l'apartat 2 de l'article 5 del reglament.  
  
Quart. Recursos  
Contra esta resolució, que esgota la via administrativa, pot interposar-s'hi un recurs de reposició davant del mateix òrgan que la dicta, en el termini d'un mes comptador des de l'endemà de la publicació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, o bé directament un recurs contenciós administratiu, en el termini de dos mesos comptador des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Açò no impedix que s'hi puga interposar qualsevol altre recurs dels previstos en la legislació.  
   
  
València, 22 de maig de 2015.- El conseller d'Economia, Indústria, Turisme i Ocupació: Máximo Buch Torral.